alexandrainst/scandi-wiki huggingface dataset:
Schedolimulus

Schedolimulus er en gruppe (slekt) av biller som hører til familien kortvinger.

Levevis 
Artene lever underjordisk i tuene til termitter.

Utbredelse 
Artene er utbredt i Oseania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Trichopseniini LeConte & Horn, 1883
 Slekten Schedolimulus Pasteels & Kistner, 1971
 Schedolimulus elongatus Bourguignon, 2007
 Schedolimulus komatsui Kanao & Maruyama, 2011
 Schedolimulus latus Bourguignon, 2007
 Schedolimulus minutides Bourguignon, 2011
 Schedolimulus minutus (Pasteels & Kistner, 1971)
 Schedolimulus planus Bourguignon, 2007
 Schedolimulus pumilio Pasteels & Kistner, 1971
 Schedolimulus seclusi Bourguignon, 2007

Referanser

Eksterne lenker 
 

Småkortvinger
Biller formelt beskrevet i 1971
Ny-Guineas insekter
Acalyptomerus

Acalyptomerus er en slekt av små, runde biller som lever i ulike slags råtnende plantemateriale, der de spiser muggsopp. De kan kjennes på svært liten størrelse, rundt kroppsform, evne til å rulle seg sammen til en ball, og store, bladaktige utvekster på bakhoftene som hele bakbeina kan skjules under. Det er bare kjent én art.

Utseende 
Knøttsmå biller (1,0-1,2 mm), rund kroppsform. Kroppen er fint hårkledt. Hodet er vanligvis stort og bredt, uthulet på undersiden, og kan foldes inn i frembrystet slik at det blir helt skjult. Fasettøynene er små og ovale. Antennene består av åtte til ti ledd, de to ytterste danner en kølle, og har påfallende lange hår. Brystskjoldet (pronotum) er temmelig stort og bredt. Dekkvingene er avrundede og hvelvede, dekker hele bakkroppen. De har ikke punktstriper. Både pronotum og dekkvingene har skarpe sidekanter. Beina er forholdsvis korte, føttene fine og spinkle. Bakhoftene (metacoxae) har store, bladformede utvekster som resten av bakbeinet kan gjemmes bak. Larvene er sylindriske eller spoleformede.

Levevis 
Både larvene og de voksne billene lever mellom råtnende plantedeler, for eksempel kompost og løvstrø. De spiser hyfer og sporer av muggsopper. De voksne billene flyr godt.

Utbredelse 
Arten er kjent fra Sri Lanka, Thailand og Malaysia, og er også innført til Jamaica.

Systematisk inndeling 

 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea
 Familien dvergbiller, Clambidae
 Underfamilien Acalypromerinae  – bare én, tropisk art
 Slekten Acalyptomerus Crowson, 1979
 Acalyptomerus asiaticus Crowson, 1979

Referanser

Eksterne lenker 
 
Bilde av:
 Acalyptomerus

Biller formelt beskrevet i 1979
Dvergbiller
Schwechat

Schwechat er en østerriksk by som ligger i delstaten Niederösterreich.

Den har 18 026 innbyggere (2018) og dekker et areal på 44,73 km².

Byen er mest kjent for å huse Wien internasjonale lufthavn.

Referanser

Eksterne lenker 
 

Byer i Niederösterreich
Pontevedra

Pontevedra er en spansk by som ligger i regionen Galicia.

Den har 83 114 innbyggere (2021) og dekker et areal på 118 km².

Referanser

Eksterne lenker 
 

Byer i Galicia
Tolosa

Tolosa er en spansk by som ligger i regionen Baskerland.

Den har 19 795 innbyggere (2021) og dekker et areal på 37,39 km².

Referanser

Eksterne lenker 
 

Byer i Baskerland
Palamós

Palamós er en spansk by som ligger i regionen Catalonia.

Den har 18 196 innbyggere (2021) og dekker et areal på 14 km².

Referanser

Eksterne lenker 
 

Byer i Catalonia
Gettysburg (Pennsylvania)

Gettysburg er en amerikansk by som ligger i Adams County i Pennsylvania.

Den har 7 620 innbyggere (2010) og dekker et areal på 4,32 km².

Referanser

Eksterne lenker 
 

Byer i Adams County i Pennsylvania
Byer i Pennsylvania
Bromont

Bromont er en canadisk by som ligger i provinsen Québec.

Den har 9 041 innbyggere (2016) og dekker et areal på 116,1 km².

Referanser

Eksterne lenker 
 

Byer i Québec
Sainte-Foy

Sainte-Foy var en canadisk by som ligger i provinsen Québec.

Den hadde 104,890 innbyggere.

Eksterne lenker 
 

Byer i Québec
Valentina Blažević

Valentina Blažević (født 14. februar 1994 i Split) er en kroatisk håndballspiller, som spiller for den rumenske klubben  og det kroatiske kvinnelandslaget.

Hun har representert Kroatia i tre europamesterskap (2016, 2018, 2020) og ett verdensmesterskap (2021).

Referanser

Eksterne lenker 
 
 

Kroatiske håndballspillere
Spillere i Håndball-EM 2016 for kvinner
Spillere i Håndball-EM 2018 for kvinner
Spillere i Håndball-EM 2020 for kvinner
Spillere i Håndball-VM 2021 for kvinner
Håndballspillere for CS Măgura Cisnădie
Håndballspillere for MKS Lublin
Håndballspillere for Pogoń Szczecin
Håndballspillere for RK Krim
Personer fra Split
Presthus holdeplass

Presthus holdeplass var en jernbaneholdeplass på Meråkerbanen, øst for Trondheim. Holdeplassen lå ved Presthus ved nedre Ranheim. Den ble åpnet i mai 1908 og ble betjent av lokaltog fra Norges Statsbaner (NSB). Holdeplassen hadde en kortere plattform og et leskur av tre, og lå der hvor Presthusvegen krysses av Meråkerbanen med bro. Presthus holdeplass ble lagt ned med virkning fra 2. juni 1985, sammen med flere andre av de mindre trafikkerte jernbaneholdeplassene i Trondheim, som en del av NSBs effektivisering av togrutene.

Referanser

Litteratur 
 Thor Bjerke og Finn Holm (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 112. ISBN 82-90286-28-7.

Jernbanestasjoner på Meråkerbanen
Jernbanestasjoner i Trondheim
Nedlagte jernbanestasjoner i Norge
Jernbanestasjoner åpnet i 1908 i Norge
Jernbanestasjoner nedlagt i 1985
Ranheim
Belvedere holdeplass

Belvedere holdeplass er en trikkeholdeplass på Gråkallbanen i Trondheim. Holdeplassen ble åpnet i 1998 og ligger ved Belvedere like vest for Marienborg ved nedre Byåsen, like ved krysset mellom Gamle Åsvei og Belvedere. Den trafikkeres av linje 9, som kjører ruten St. Olavs gt – Lian.

Trikkeholdeplasser i Trondheim
Byåsen
Andra Veidemann

Andra Veidemann (født 18. juli 1955 i Tallinn) er en estisk politiker, historiker og etnolog.

Liv og virke 
Hun studerte historie og etnologi ved Statsuniversitetet i Tartu og arbeidet så ved Det estiske vitenskapsakademiet. Hun gjorde seg særlig bemerket for sine studier av folkemedisin. Mellom 1990 og 1992 var hun fagleder og avdelingsleder i Estlands kulturministerium.

I 1992 ble Veidemann valgt inn i det uavhengige Estlands riksdag for Det estiske senterpartiet. Hun overtok som partileder i 1995, etter at Edgar Savisaar ble anklaget for å være innblandet i ulovlig telefonavlytting. Veidemann ble presset ut av Savisaar igjen noen måneder senere. Veidemann og hennes støttespillere dannet i 1996 et liberalt sentrumsparti, Fremskrittspartiet.

Mellom 1996 og 1999 var Veidemann minister for europeisk integrasjon, senere minister for etniske spørsmål. Hun kom dermed til å stå sentralt i Estlands bestrebelser for medlemskap i EU og NATO, og politikken overfor den russiske minoriteten i landet.

I 1999 meldte hun overgang til Det estiske landsbygdfolkets parti, som senere ble til Den estiske folkeunionen. Hun var rådgiver for partilederen Arnold Rüütel mens denne var Estlands president fra 2001 til 2006.

Fra 2006 til 2008 var Veidemann kulturattaché ved Estlands ambassade i Moskva.

Fra 2011 til 2013 var hun medlem av Tallinn bystyre, som representant for Det sosialdemokratiske partiet.

Hun er datter av tenorsangeren Enno Eesmaa (opprinnelig Heinrich Esperg) og yngre søster av medielederen og politikeren Enn Eesmaa. Hun er gift med litteraturviteren Rein Veidemann.

Referanser 

Estiske politikere
Estiske historikere
Stephen Lee Bun Sang

Stephen Lee Bun Sang (; født 10. november 1956 i Hongkong) er en kinesisk katolsk prelat og biskop av Macau.

Liv ogvirke

Prest
Stephen Lee Bun Sang ble medlem av personalprelaturet Opus Dei og ble presteviet den 20. august 1988. Han var personalprelaturets regionalvikar for Østasia.

Biskop
Den 11. juli 2014 utnevnte  Pave Frans ham til titulærbiskop av Novae og til hjelpebiskop i Hongkong. Biskopen av Hongkong, kardinal John Tong Hon, bispeviet ham, og samtidig Michael Yeung Ming-cheung og Joseph Ha Chi-shing O.F.M. den 30. august samme år; medkonsekrerende var den emeriterte biskop av Hongkong, kardinal Joseph Zen Ze-kiun S.D.B., og selretæren for Kongregasjonen for troens utbredelse, kurierekebiskop Savio Hon Tai-Fai S.D.B.

Pave Frans utnevnte ham den 16. januar 2016 til biskop av Macau. Han ble innført i embedet den 23. januar samme år, på 440-årddagen for opprettelsen av bispedømmet Macau.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Rafael Merry del Val y Zulueta (1865-1930) *1900
 Erkebiskop Leopoldo Duarte e Silva (1867-1938) *1904
 Biskop Paulo de Tarso Campos (1895-1970) *1935
 Kardinal Agnelo Rossi (1913-1995) *1956
 Kardinal John Baptist Wu Cheng-chung (1925-2002) *1975
 Kardinal John Tong Hon (1939-) *1996
 Biskop Stephen Lee Bun Sang (1956-) *2014

Referanser 

Hongkongkinesiske katolske biskoper
Ikkemacaoiske katolske biskoper i Macao
Linjen Rebiba
Personer fra Hongkong
Sør-Odal prestegjeld

Sør-Odal prestegjeld var et prestegjeld i Hedmark. Er i dag en del av Solør, Vinger og Odal prosti.

Eksterne lenker 
 Prestegjeld og sogn i Hedmark

Prestegjeld i Hamar bispedømme
Hamar bispedømme
Sør-Odals historie
Holmenkollen nasjonalanlegg

Holmenkollen nasjonalanlegg er et idrettsanlegg for skihopping, langrenn, kombinert og skiskyting på Holmenkollen i Oslo.

Anlegget 
Anlegget består av seks hoppbakker: Holmenkollbakken (HS134 meter), Midtstubakken (HS106 meter) og fire rekruttbakker (HS11, HS22, HS44 og HS66 meter). Holmenkollbakken har stolheis og kabinheis og en tilskuerkapasitet på . Midtstubakken har stolheis og er plastbelagt for sommerhopping og har en tilskuerkapasitet på . Skimuseet ligger ved Holmenkollbakken.

Anlegget har langrenns- og skiskytterstadion og 10 km konkurranseløyper, derav 5 km lysløype. Anlegget har 4,75 km rulleskiløype. Det er 30 skyteskiver.

Arrangementer 
Holmenkollrennene ble første gang arrangert ved Besserudtjernet i januar 1882. Etter at verdenscupen i skihopping, verdenscupen i langrenn og verdenscupen i kombinert ble etablert, er Holmenkollen fast arena for konkurranser der.

Renn i verdenscupen i skiskyting ble første gang arrangert i Holmenkollen  sesongen 1982/83.

Nordiske grener under vinter-OL 1952 ble arrangert i Holmenkollen. Verdensmesterskapet på ski, nordiske grener ble arrangert i Holmenkollen i 1930, 1966, 1982 og 2011. Verdensmesterskapet i skiskyting ble arrangert Holmenkollen i 1986 (menn), 1990 (sprint, lag og stafetter), 1999 (normaldistansene og fellesstartrennene), 2000, 2002 (fellesstart) og 2016.

Den 1. januar 2018 og 1. januar 2019 ble det arrangert byrenn (city event) i verdenscupen i alpint i Holmenkollen.

Se også 
 Holmenkollbanen
 Holmenkollen kapell
 Holmenkollmedaljen
 Kombinert under Holmenkollrennene
 Femmila i Holmenkollen
 Tremila for kvinner i Holmenkollen
 Spesialhopprenn i Holmenkollbakken

Referanser

Eksterne lenker 
 

Skianlegg i Norge
Holmenkollrennet
Idrettsanlegg i Oslo
Pruszków

Pruszków er en polsk by som ligger i Masoviske voivodskap.

Den har 61 237 innbyggere (2018) og dekker et areal på 19,15 km².

Eksterne lenker 
 

Byer i det masoviske voivodskap
Mitrofan (Badanin)

Mitrofan (Митрофан), sekulært navn Aleksej Vasiljevitsj Badanin (russisk: Алексей Васильевич Бада́нин; født 27. mai 1953 i Leningrad i RSFSR i Sovjetunionen) er en russisk-ortodoks metropolitanbiskop.

Liv og virke

Bakgrunn 
Han er utdannet ved St. Petersburgs sjøkrigskollegium. I 1976, etter endt utdanning, gikk han inn i den sovjetiske Nordflåten som flåteløytnant. I 1995 ble han uteksaminert fra Kuznetsov sjøkrigsskole i St. Petersburg. To år senere, med rang som kaptein, 2. rang, ble han demobilisert.

Fra 1998 var han pressesekretær for biskopen av Murmansk Szymon og leder av eparkiets forlag. Han grunnla også dets offisielle tidsskrift med tittelen «Ortodoks misjonsblad» og var dets første redaktør. I årene 1999–2005 var han student ved St. Tikhons ortodokse teologiske institutt. Han forsvarte sin kandidatavhandling i 2009. Den var viet klosterets historie i Petsjenga og til dets grunnlegger, St. Trifon.

Munk og prest 
Han avla sine evige løfter 11. juni 2000 for erkebiskopen av Murmansk, Simon, tok det religiøse navn Mitrofan, til ære for St. Mitrofan, patriark av Konstantinopel. To dager senere ble han ordinert til hierodiakon og den 25. juni 2000 ble han ordinert til hieromunk. I 2007 ble han tildelt tittelen igumen. Han tjente i Murmansk-eparkiet som sogneprest i Gudsmoderens innsovnelses kirke i Varzuga, car dekan for det teutonske dekanat og formann for kommisjonen for kanonisering av helgener ved Murmansk-eparkiet.

Biskop 
Han ble nominert til biskop på Den hellige synode i den russisk-ortodokse kirke i møte den 2. oktober 2013, og han ble ordinert til biskop den 24. november 2013 i kirken Den hellige ånds nedstigelse i Murmansk) i Murmansk oblast. Han ble den første ordinarius av eparkiet Severomorsk.

I 2019 ble han biskop for eparkiet Murmansk, skjønt han fortsatte fra februar til april å utføre embedsplikter i eparkiet Severomorsk. I mars 2019 ble han tildelt tittelen metropolitt.]

Standpunkter 
Under Russlands invasjon av Ukraina 2022 hevdet Mitrofan at Russland kjempet mot «mørkets prinsesse», «dollaren», «forente onde krefter» og «Antikrist». Han spurte om «endetiden» var nær og mente at hele verdens fremtid ville avhenge av bønn for de russiske styrkene fra kristne. Han hevdet at ukrainerne hadde «forrådt» sin «genetiske kode».

Han har hevdet at Sør-Varanger Kommune bør tilhøre Russland.

Referanser

Eksterne lenker 
 

Russiske offiserer
Russiske ortodokse biskoper
Russisk-ortodokse biskoper
Personer fra Sankt Petersburg
Port Talbot

Port Talbot er en walisisk by som ligger i området Neath Port Talbot.

Den har 37 276 innbyggere (2011).

Eksterne lenker 
 

Byer i Neath Port Talbot‎
Velenje

Velenje er en slovensk by som ligger i regionen Savinja.

Den har 25 594 innbyggere (2020) og dekker et areal på 12,6 km².

Referanser

Eksterne lenker 
 

Byer i Slovenia
Oksana Oleksandryvna Sjvets

Oksana Oleksandryvna Sjvets (; født 10. februar 1955 i Kyiv i Ukrainske SSR i Sovjetunionen, drept 17. mars 2022 i Kyiv i Ukraina) var en ukrainsk skuespillerinne. Hun arbeidet for Kyivs akademiske unge teater fra 1980 til 2022, og var også å se på andre teater, på fjernsyn og i kinofilm. Hun fikk utmerkelsen meritert kunstner av Ukraina i 1996.

Biografi 
Oksana Sjvets ble utdannet ved teaterstudioet ved Ivan Franko-teateret i 1975 og ved fakultet for teaterstudier ved I. K. Karpenko-Kary-akademiet for teaterkunst i 1986. Sjvets arbeidet ved Ternopil musikk- og dramatreater og Kyivs satireteater.

Fra 1980 til 2022 var hun det av ensemblet ved Kyivs akademiske unge teater siden det ble grunnlagt Hun spilte i filmer som Завтра буде завтра (Morgendagen vil bli morgendagen),  Таємниця Святого Патріка (Den hellige Patricks mysterium), og i serier som 'Дім з ліліями (Hus med liljer)  og Повернення Мухтара (Mukhtar vender tilbake'').

Sjvets døde under et russisk rakettangrep mot en boligblokk i Kyiv under Russlands invasjon av Ukraina i 2022.

Referanser

Eksterne lenker
 
 Швець Оксана molodyytheatre.com

Ukrainske skuespillere
Personer fra Kyiv
Andrej Aleksandrovitsj Sukhovetskij

Andrej Aleksandrovitsj Sukhovetskij () født 25. juni 1974 i Novosibirsk i RSFSR i Sovjetunionen, død 28. februar 2022 ved Mariupol i Donetsk oblast i Ukraina) var en russisk generalmajor som falt under Russlands invasjon av Ukraina i 2022.

Biografi 
Suckovetskij avla eksamen ved «Rjazangardens høyere luftbårne kommandoskole» i 1995 og tjenestegjorde til å begynne med som troppebefal før han steg i gradene. The Independent beskrev ham som «respektert fallskjermjeger». Han tjenestegjorde i militære operasjoner Nord-Kaukasus og kjempet i Abkhasia under den russisk-georgiske krig i 2008. Sukhovetskij deltok deretter i den russiske militærintervensjonen i den syriske borgerkrig og mottok utmerkelser fra Den russiske føderasjon for sin rolle i annekteringen av Krim. Fra omkring 2018 til 2021 ledet Sukhovetskij «7. gardedivisjon fjell og luftangrepsdivisjon».

Sukhovetskij ble forfremmet til generalmajor og stedfortredende befalhaver for den 41. armé i oktober 2021. I denne rollen deltok han i Russlands invasjon av Ukraina i 2022. Han ledet også Spetsnaz-styrker under invasjonen. Han døde i kamp i Ukraina den 28. februar. The Independent oppgav at Sukhovetskij var blitt skutt av en skarpskytter, ifølge «en militær kilde». Sukhovetskijs død ble bekreftet først på VKontakte av stedfortrederen for «Kampbroderskapet» (en russisk veterangruppe). Senere nevnte president Vladimir Putin også hans bortgang i en tale.

Referanser 

Russiske generaler
Personer fra Novosibirsk
Sindre Tjelmeland

Sindre Tjelmeland (født 13. september 1989) er en norsk fotballtrener, skuespiller og tidligere fotballspiller som for øyeblikket er hovedtrener for IK Start. Han signerte en treårsavtale som hovedtrener for Ull/Kisa i januar 2021, men allerede fem måneder senere, i juni 2021, dro han til IK Start og signerte som hovedtrener.

Filmografi 
Tjelmelands eneste kjente opptreden som skuespiller kom i den norske filmkomedien United fra 2003 hvor han spilte karakteren Stian.

Referanser

Eksterne lenker 
 
 

Norske fotballspillere
Norske fotballtrenere
Fotballtrenere for IK Start
Mayagüez

Mayagüez er en puertoricansk by.

Den har 79 510 innbyggere (2015) og dekker et areal på 59,97 km².

Referanser

Eksterne lenker 
 

Byer på Puerto Rico
Mariano García

Mariano García García (født 25. september 1997 i Fuente Álamo de Murcia) er en spansk friidrettsutøver som representerer klubben New Balance Team. Han ble verdensmester på 800 meter innendørs i 2022.

Idrettskarriere 
García kom på fjerdeplass på 3000 meter hinder under det spanske U23-mesterskapet i 2017. Under det spanske U23-mesterskapet i friidrett innendørs i 2018 vant han 1500 meter, og under det spanske innendørsmesterskapet i friidrett kom han på sjuendeplass på 1500 meter. Han ble spansk U23-mester på 1500 meter i august 2018. 

I 2019 ble han spansk U23-mester på 800 meter innendørs, og han vant også sin første nasjonale innendørstittel på 800 meter den 17. januar 2019, der han løp på 1:50,43. Han ble tatt ut til EM i friidrett innendørs 2019, og kom der på fjerdeplass på 800 meter med ny personlig rekord på 1:47,58. I september 2019 vant han også 800 meter under det spanske mesterskapet i friidrett utendørs. Han deltok på 800 meter under VM i friidrett 2019, men ble der slått ut i forsøksheatet.

Han fikk bronse på 800 meter under det spanske mesterskapet innendørs i 2020, og han vant 800 meter under det spanske mesterskapet utendørs. I 2021 fikk han igjen bronse på 800 meter under det spanske innendørsmesterskapet. Han nådde semifinalen på 800 meter under EM i friidrett innendørs 2021, til tross for sjette beste tid i semifinalene, der kun de to beste fra hvert heat gikk til finalen. Spania deltok i Superligaen under Lag-EM i friidrett 2021, og García kom der på andreplass på 800 meter, bak britiske Jake Wightman. 

I 2022 fikk han sølv på 800 meter under det spanske mesterskapet innendørs. Han satte ny spansk rekord på 800 meter innendørs under World Indoor Tour-stevnet i Staten Island, med 1:45,12. I mars vant han 800 meter under VM i friidrett innendørs 2022, foran Noah Kibet fra Kenya og Bryce Hoppel fra USA.

Referanser

Eksterne lenker 
 
  Presentasjon hos RFEA

Spanske mellomdistanseløpere
Verdensmestere i friidrett innendørs for Spania
Europamestere i friidrett for Spania
Deltakere for Spania under EM i friidrett innendørs 2019
Deltakere for Spania under VM i friidrett innendørs 2022
Deltakere for Spania under VM i friidrett 2022
Deltakere for Spania under EM i friidrett 2022
Andreja Slokar

Andreja Slokar (født 15. oktober 1997) er en slovensk alpinist som spesialiserer seg på de tekniske disipliner slalåm og storslalåm.

Hun debuterte i verdenscupen i alpint 6. januar 2018 i storslalåm i Kranjska Gora.

Hun ble nummer fem i slalåm i VM i alpint 2021 i Cortina.

Han tok sin første pallplass og første seier i verdenscupen da han vant parallellstorslalåmrennet i Lech/Zürs 13. november 2021.

Hun ble nummer fem i slalåm i OL 2022 i Beijing.

Referanser

Eksterne lenker 
 

Slovenske alpinister
Deltakere under VM i alpint 2021
Deltakere for Slovenia under Vinter-OL 2022
Alpinister under Vinter-OL 2022
Nedre Åssiden kraftverk

Nedre Åssiden kraftverk er et vannkraftverk i Drammen kommune.

Det utnytter et fall på 98 meter fra Øvre Åssiden høydebasseng til Nedre Åssiden høydebasseng. Kraftverket fungerer som trykkreduksjon i vannverkets tilførsel, sammen med Øvre Åssiden kraftverk. 

Installert effekt er 173 kW fra en ET peltonturbin. Årsproduksjon er 1,4 GWh.

Referanser

Kilder
 
 NVE vannkraftdatabase
 Glitrevannverket: Vannledning Landfall – Åssiden med kraftproduksjon
 Norconsult: Landfall - Åssiden Vannforsyning og kraftproduksjon
 Godtvann.no: Kraftproduksjon i vannforsyningen

Minikraftverk i Viken
Byggverk i Drammen
Kraftverk etablert i 2021
Glitre Energi Produksjon
Øvre Åssiden kraftverk

Øvre Åssiden kraftverk er et vannkraftverk i Drammen kommune.

Det utnytter et fall på 174 meter fra Landfall vannbehandlingsanlegg til Øvre Åssiden høydebasseng. Kraftverket fungerer som trykkreduksjon i vannverkets tilførsel, sammen med Nedre Åssiden kraftverk.

Installert effekt er 656 kW fra en ET peltonturbin. Årsproduksjon er 2,6 GWh.

Referanser

Kilder
 
 NVE vannkraftdatabase
 Glitrevannverket: Vannledning Landfall – Åssiden med kraftproduksjon
 Glitrevannverket: Nytt rør i drift
 Norconsult: Landfall - Åssiden Vannforsyning og kraftproduksjon
 Godtvann.no: Kraftproduksjon i vannforsyningen

Minikraftverk i Viken
Byggverk i Drammen
Kraftverk etablert i 2021
Glitre Energi Produksjon